Tendremos que persiguir nuna época más alantrada, como ye la Edá del Fierro p'alcontrar los siguientes elementos del padremuñu arqueolóxicu de Llanera, yá que nel Picu Santu Firme tamién asítiase un pobláu castrexu al que-y xune otru nes arredolaes de Llugo, el Cantu Sampedro. Pero éstes nun son les úniques riqueces qu'acueye'l Santu Firme, yá que na so cume afáyense los restos d'un bastión defensivu de dómina baxo-emperial.